ઉલ્લેખનીય છે કે, જુદી જુદી તપાસ એજન્સિઓએ ભાગતા-ફરતા 6 આરોપીઓની ધરપકડ કરી હતી. ફેબ્રુઆરી 2011માં સ્પેશિયલ કોર્ટે 94 આરોપીઓ સામે ચૂકાદો આપ્યો હતો ત્યારે આ આરોપીઓ ઝડપાયા નહોતા. 6 આરોપીઓમાંથી કાદીર પાટલિયા નામના આરોપીનું આ વર્ષે જાન્યુઆરી મહિનામાં કાર્ડિઆક અરેસ્ટના કારણે મોત થયું, તેમ સ્પેશિયલ પ્રોસિક્યુટર જે.એમ.પંચાલે જણાવ્યું. જે પાંચ શખ્સો સામે ટ્રાયલ ચલાવાઈ તેમાં હુસૈન સુલેમાન મોહન, કાસમ ભામેડી, ફારૂક ધન્તિયા, ફારૂક ભાણા અને ઈમરાન ઉર્ફે શેરૂ ભટુકનો સમાવેશ થાય છે. તમામ આરોપીઓ ગોધરાના નિવાસી છે.